Vidžajs Singhs
Vidžajs Singhs (विजय सिंह, izrunā: [ˈʋɪdʒəj sɪ̃ɦ], Vijay Singh; dzimis 1963. gada 22. februārī) ir profesionāls Fidži golferis. 1993. gadā tika atzīts par PGA tūres gada labāko jauno golferi. 2003., 2004. un 2008. gadā bija tūres vadošais golferis pēc ieņēmumiem. 2004. gadā Fidži golferis tika atzīts par gada labāko tūres spēlētāju. 32 nedēļas 2004. un 2005. gadā bija pasaules ranga līderis. Viņš ir guvis uzvaru trīs lielajās sacensībās: 2000. gadā Masters Tournament un divreiz PGA čempionātā (1998, 2004). Tāpat ir guvis 34 uzvaras PGA tūres sacensībās, kas ir 14. visu laiku labākais rezultāts un viens no labākais rezultātiem starp aktīvajiem golferiem. 13 uzvaras ir guvis arī Eiropas tūrē (19. visu laiku labākais rezultāts). 2005. gadā ticis uzņemts pasaules golfa slavas zālē.